KOMMISSIONENS DIREKTIV 97/10/EF af 26. februar 1997 om tredje tilpasning til den tekniske udvikling af bilag I til Rådets direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (kræftfremkaldende, mutagene og reproduktionstoksiske) (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (1), senest ændret ved Kommissionens direktiv 96/55/EF (2), særlig artikel 2a, indført ved Rådets direktiv 89/678/EØF (3), og

ud fra følgende betragtninger:

Rådet og repræsentanterne for medlemsstaternes regeringer, forsamlet i Rådet, har truffet afgørelse 90/238/Euratom, EKSF, EØF (4) om vedtagelse af en handlingsplan for 1990 til 1994 i forbindelse med programmet for »Europæisk indsats mod kræft«;

Europa-Parlamentets og Rådets direktiv 94/60/EF (5) om fjortende ændring af direktiv 76/769/EØF forbød med visse undtagelser markedsføring med henblik på salg til private af stoffer, der er klassificeret som kræftfremkaldende i kategori 1 eller 2, mutagene i kategori 1 eller 2 eller reproduktionstoksiske i kategori 1 eller 2 (CMR), ved at tilføje sådanne stoffer til bilag I i direktiv 76/769/EØF;

bilag I til direktiv 76/769/EØF indeholdt allerede stoffer, der er klassificeret som CMR, og som ikke er omfattet af direktiv 94/60/EF;

markedsføring med henblik på salg til private af disse CMR-stoffer og af præparater, der indeholder sådanne stoffer, bør også forbydes med visse undtagelser;

de begrænsninger, der er fastsat i dette direktiv, tager hensyn til den nuværende viden og de nu anvendte teknikker for så vidt angår mere sikre alternativer;

dette direktiv berører ikke Fællesskabets minimumsforskrifter for beskyttelse af arbejdstagere i Rådets direktiv 89/391/EØF (6) og i særdirektiver baseret herpå, herunder Rådets direktiv 90/394/EØF (7);

foranstaltningerne i dette direktiv er i overensstemmelse med udtalelse fra udvalget for Tilpasning til den Tekniske Udvikling af direktiver om fjernelse af tekniske hindringer for handel med farlige stoffer og præparater -

UDSTEDT FØLGENDE DIREKTIV:

Artikel 1

Bilag I til direktiv 76/769/EØF tilpasses til den tekniske udvikling som angivet i bilaget til nærværende direktiv.

Artikel 2

Medlemsstaterne vedtager og offentliggør de bestemmelser, der er nødvendige for at efterkomme dette direktiv, senest den 31. december 1997 og underretter straks Kommissionen herom. De anvender disse bestemmelser fra den 30. juni 1998.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 3

Dette direktiv er rettet til medlemsstaterne.

Udfærdiget i Bruxelles, den 26. februar 1997.

På Kommissionens vegne

Martin BANGEMANN

Medlem af Kommissionen

(1) EFT nr. L 262 af 27. 9. 1976, s. 201.

(2) EFT nr. L 231 af 12. 9. 1996, s. 20.

(3) EFT nr. L 398 af 30. 12. 1989, s. 24.

(4) EFT nr. L 137 af 30. 5. 1990, s. 31.

(5) EFT nr. L 365 af 31. 12. 1994, s. 1.

(6) EFT nr. L 183 af 29. 6. 1989, s. 1.

(7) EFT nr. L 196 af 26. 7. 1990, s. 1.

BILAG

I bilag I erstattes punkt 29, 30 og 31 af følgende tekst:

>TABELPOSITION>